
మనదేశంలో ప్రస్తుతం ప్రజాప్రతినిధులలో అత్యధికుల ప్రవర్తన గమనిస్తుంటే ప్రజాస్వామ్యానికి ప్రజాప్రతినిధులే ‘గుదిబండ’లా అనిపిస్తోంది. ప్రజల చేత ఎన్నుకోబడి, ప్రజల సమస్యల్ని చట్టసభల్లో ప్రస్తావించి, అధికారుల దృష్టికి తెచ్చి, వాటి పరిష్కారానికి కృషి చేయాలి. వాస్తవంలో దీనికి విరుద్ధంగా జరుగుతోంది. ప్రజాప్రతినిధులుగా ఎన్నికవ్వగానే వారికేదో అపరిమిత శక్తులు వచ్చినట్లు, చట్టానికి అతీతులైనట్లు, నియమ -నిబంధనలు పాటించకుండా, ప్రజల సమస్యలు పరిష్కరించకుండా, ఆశ్రిత శక్తుల ప్రయోజనాల కోసం ఎంతకైనా తెగిస్తున్న దృశ్యాలు కనిపిస్తున్నాయి. ముఖ్యంగా అక్రమ అనైతిక చట్టవిరుద్ధ కార్యకలాపాలు నిర్వర్తిస్తూ, గూండాశక్తుల్ని వెంటేసుకుని ప్రజల్ని భయభ్రాంతులకు గురిచేస్తున్నారు. పరిస్థితులు ఇట్లా తయారవుతున్నప్పుడు, ప్రజాప్రతినిధుల వల్ల ప్రయోజనం కలుగకపోగా సమస్యలు జటిలమవ్వడానికి, కొత్త సమస్యలకు వారి చేష్టలు కారణమౌతున్న సందర్భాల్లో ప్రజాస్వామ్యానికి ప్రజాప్రతినిధుల వల్లే ప్రమాదం పొంచివుందని భావించడం తప్పు కాబోదు.- వీరుభొట్ల పేరయ్య శాస్త్రి, విజయవాడ

manadesamlo prastutam prajaapratinidhulalo atyadhikula pravartana gamanistunte prajaaswaamyaaniki prajaapratinidhule ‘gudibanda’laa anipistondi. prajala chetha ennukobadi, prajala samasyalni chattasabhallo prastaavinchi, adhikaarula drushtiki tecchi, vaati parishkaaraaniki krushi cheyali. vaastavamlo deeniki viruddhamgaa jarugutondi. prajaapratinidhulugaa ennikavvagaane vaarikedo aparimita saktulu vachinatlu, chattaniki ateetulainatlu, niyama -nibandhanalu patinchakunda, prajala samasyalu parishkarinchakundaa, aashrita saktula prayojanaala kosam entakainaa tegistunna drushyaalu kanipistunnaayi. mukhyamgaa akrama anaitika chattaviruddha kaaryakalaapaalu nirvartistuu, goondaasaktulni ventesukuni prajalni bhayabhraantulaku gurichestunnaru. paristhitulu itla tayaaravutunnappudu, prajaapratinidhula valla prayojanam kalugakapoga samasyalu jatilamavvadaaniki, kotta samasyalaku vaari cheshtalu kaaranamoutunna sandarbhaallo prajaaswaamyaaniki prajaapratinidhula valle pramaadam ponchivundani bhavinchadam tappu kabodu.- veerubhotla paerayya saastri, vijayavada